বিহারের নেতা অশ্বিনী চৌবে কেন্দ্রের স্বাস্থ্য প্রতিমন্ত্রী, উল্টোপাল্টা মন্তব্যের জন্য বিখ্যাত। ১৫ অগস্ট রাষ্ট্রপতি ভবনে অনুষ্ঠানে অশ্বিনী স্বাস্থ্যমন্ত্রী জে পি নাড্ডা, রামকৃপাল যাদবের সঙ্গে দাঁড়িয়ে ছিলেন। প্রধানমন্ত্রী ঢুকতে সকলে তাঁকে নমস্কার জানাতেই তিনি ধমক দিয়ে অশ্বিনীকে বলেন, ‘‘হমলোগ ইতনা মেহনত সে অচ্ছা কাম কর রহে হ্যায় অউর আপ খরাব কর রহে হ্যায়!’’ সংসদ অধিবেশনের শেষ দিনে অশ্বিনী প্রকাশ্যে কংগ্রেসের প্রদীপ ভট্টাচার্যের সঙ্গে ঝগড়া বাঁধিয়ে বলেছিলেন, সব বাঙালির পাকিস্তান চলে যাওয়া উচিত। মোদীর ধমকের পরেও কাজ হয়নি, রাহুল গাঁধীকে ‘নর্দমার কীট’ বলে ফের বিতর্কে অশ্বিনী। প্রধানমন্ত্রীর ভয়ে পরে ব্যাখ্যা: আমি ওই ভাবে বলতে চাইনি!